Katherine, Lady Berkeley

Katherine Berkeley, Lady Berkeley (gebore Katherine de Clevedon; 1300's – 13 Maart 1385) was 'n Engelse weldoener en skoolstigter in Gloucestershire. In 1384 het sy 'n koninklike lisensie verkry vir 'n priester-skool wat vandag as die Katharine Lady Berkeley's School bekend staan. Die skool is na bewering die eerste skool wat deur 'n leek gestig is, die eerste skool wat deur 'n vrou gestig is en die eerste skool wat gratis onderwys aan enigiemand bied.

 Lewe 
Haar presiese plek en geboortedatum is onbekend, maar haar ouers was Emma en Sir John de Clevedon van Somerset en Worcestershire. Sy het grootgeword by Clevedon Court, haar familie se landgoed in Noord-Somerset. Sy het eers met eerwaarde heer Peter Veel van Charfield en Tortworth getrou. Sy was sy tweede vrou. 

Nadat haar eerste man oorlede is, het sy weer getrou met Thomas de Berkeley, die 3de Baron Berkeley, wie se familie se setel Berkeley Kasteel was.  Late 13th century. Toe hulle getrou het, het sy grond besit wat oor die Walliese grense, Wiltshire, Gloucestershire en in Devon versprei was. Sy het ook grond in eie reg besit, en was taalvaardig in beide Engels en Frans. 

Haar man is vrygespreek nadat hy van betrokkenheid by die moord op Edward II beskuldig is.  Hulle het vier kinders gehad, maar net een het oorleef, sir John Berkeley. Haar tweede man is in 1361 oorlede, waarna sy haar aan filantropie toegewy het. Sy het by die herehuis in Wotton-under-Edge gewoon. 

Sy het 'n skool vir die gebruik van ses skoliere in 1384 gestig, wat dit een van die oudste oorlewende skole in Engeland maak.  Daar het wel ander informele skole in die omgebied bestaan, maar hierdie was die eerste formele skool aangesien Lady Berkeley 'n koninklike lisensie daarvoor verkry het. Dit het toe 'n model vir ander skole geword. Die eerste hoof was John Stone MA en as priester het hy ook elke dag nagmaal gehou. Lady Berkeley geniet erkenning vir die bekendstelling van die idee van 'n priester-skool. 
links|duimnael| Lord Thomas en Lady Katherine Berkeley se graf
Aan al die seuns van die heilige moederkerk stuur, ek, Katherine, wat die vrou was van Lord Thomas de Berkeley, wyle Here van Berkeley, en ons, Walter Burnell; kapelaan, en William Pendock; kapelaan, groete in Hom wat die ware gesondheid van alle mense is, met ywerige en aandagtige inagname dat die voorneme van baie persone wat begeer om in grammatika onderrig te word, wat die grondslag is van alle liberale kunste, ... om sekere gronde en huurhuise aan te koop, wat aan hulle en hul erfgename onderskryf sal word teen betaling, sodat hulle 'n sekere skoolhuis in WOTTON UNDEREGGE opnuut kan bou vir ... die ondersteuning van een meester en twee arm leerlinge van die grammatikakuns; wat genoemde meester en sy opvolgers opdrag gee om aan al die leerlinge wat na die genoemde huis of skool kom vir die aanleer van hierdie kuns, sonder om iets van hulle of enige van hulle af te neem vir hul moeite. Sy wou meer geleerdes skep wat vaardig is in Latyn, aangesien baie van hulle in die Swart Dood oorlede is.  

Sy het tyd aan filantropie toegewy en op pelgrimstogte na die buiteland gereis. 

Katherine Berkeley is in 1385 oorlede. Beelde van Lady Berkeley en haar man kan op hul graf by die Berkeley-kerk in Gloucestershire gesien word.  Latere voorbeelde van priester-skole sluit in Henry VI se Eton College, gestig in 1440, en Joan Greyndour se skool in Newland. 

 Notas 

 Verwysings 

Kategorie:Sterftes in 1385
Kategorie:Geboortes in die 14de eeu
Kategorie:Onderwys
Kategorie:Onderwys in die Verenigde Koninkryk
Kategorie:Skole
Kategorie:Skole in die Verenigde Koninkryk
Kategorie:1400's